
 19/ 12
 BG
 Официален вестник на Европейския съюз
 161
 42004A0106(01)
 C 002/3
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 ПРОТОКОЛ
 съставен на основание член 43, параграф 1 от Конвенцията за създаването на Европейска полицейска служба (Конвенцията за Европол), за изменение на тази конвенция
 ВИСОКОДОГОВАРЯЩИТЕ СТРАНИ по настоящия протокол, договарящите се страни по Конвенцията на създаването на Европейска полицейска служба (Конвенцията за Европол), държави-членки на Европейския съюз,
 КАТО СЕ ПОЗОВАВАТ на Акта на Съвета на Европейския съюз от 27 ноември 2003 г.,
 като считат, че:
 (1)
 Съществува необходимост от изменения на Конвенцията за Европол в светлината на дискусиите в рамките на Съвета.
 (2)
 Съществува необходимост Европол да получи необходимата подкрепа и средства за ефективно функциониране като пресечна точка на европейското полицейско сътрудничество.
 (3)
 В Конвенцията за Европол е необходимо да се внесат исканите изменения с оглед укрепването на функционирането на оперативната поддръжка на Европол по отношение на националните полицейски власти.
 (4)
 Европейският съвет заяви, че Европол играе ключова роля по отношение на сътрудничеството между органите на държавите-членки в областта на трансграничното разследване на престъпления в подкрепа на предотвратяването, анализа и разследването на престъпната дейност на територията на целия Съюз. Европейският съвет призова Съвета да обезпечи на Европол необходимата подкрепа,
 СЕ СПОРАЗУМЯХА ЗА СЛЕДНИТЕ РАЗПОРЕДБИ:
 Член 1
 С настоящото в Конвенцията за Европол се внасят следните изменения:
 1.
 Член 2 се заменя със следния текст:
 „Член 2
 Цел
 1. Целта на Европол в рамките на полицейското сътрудничество между държавите-членки в съответствие с Договора за Европейския съюз е посредством мерките, които са посочени в настоящата конвенция да усъвършенства ефективността и сътрудничеството на компетентните органи на държавите-членки в предотвратяването и борбата със сериозната международна престъпност в случаите, в които са налице фактически указания или сериозни основания да се вярва, че е налице дейност на дадена организирана престъпна структура, и че са засегнати две или повече държави-членки, и то по такъв начин, че да е наложително прилагането на общ подход на държавите-членки, който да произтича от мащаба, значението и на последиците, за които става дума. За целите на настоящата конвенция за сериозна международна престъпност ще се считат следните форми на престъпност: престъпления, които са извършени или за които съществува вероятност да бъдат извършени по време на терористични дейности, насочени срещу живота, телесната цялост, личната свобода или имущество, незаконен трафик на наркотици, незаконни дейности за пране на пари, трафик на ядрени и радиоактивни вещества, незаконна контрабанда на имигранти, търговия с хора, престъпление с моторни превозни средства, както и формите на престъпност, включени в приложението или конкретни прояви на същите.
 2. По предложение на Управителния съвет Съветът с единодушие излага приоритетите за Европол по отношение на борбата и предотвратяването на формите на сериозната международна престъпност в рамките на своя мандат.
 3. Правомощията на Европол по отношение на формите на престъпления или на техните специфични проявления обхващат свързаните престъпления. При това обаче, тези правомощия не включват престъпления, свързани с незаконни дейности за изпиране на пари, по отношение на които форми на престъпления Европол няма правомощия съгласно параграф 1.
 Следното се счита за свързани престъпления и се взимат предвид в